kardosdrur/scandi-wiki huggingface dataset:
Valeri Bojinov

Valeri Emilov Bozhinov eller Valeri Bojinov (bulgarsk: Валери Божинов) (født 15. februar 1986) er en bulgarsk fodboldspiller. Han spiller som angriber for Rijeka.

Biografi 
Bojinov blev født i den bulgarske by Gorna Oryahovitsa. Som 12-årig flyttede han sammen med sin mor Pepa og stedfar Sasho (tidligere spiller på Bulgariens fodboldlandshold) til Malta. Da han var 14 år blev han, da han spillede for den lokale klub Pietà Hotspurs, opdaget af U.S. Lecces sportsdirektør Pantaleo Corvino. Corvino skaffede ham en kontrakt med Lecce.

Klubkarriere

Lecce 
Bojinov boede i Lecce og spillede for ungdomsholdet som et af de lovende talenter. Den 22. januar 2002 debuterede han 15 år og 11 måneder gammel for U.S. Lecce i Serie A. Han er dermed den yngste spiller nogensinde i en kamp i den bedste italienske række. Han scorede sit første mål i ligaen den 6. januar 2004 i et 1-2 nederlag til Bologna og blev historiens yngste udenlandske målscorer i Serie A.

Bojinov viste tegn på potientale i Lecce med i alt 16 mål i 65 kampe.

Fiorentina 
I januar 2005 købte Fiorentina Bojinov til omkring 13 millioner euro (ca. 97 mio. DKK). Efter et år rygtedes han på vej til Inter på en 6 måneders lejekontrakt samtidig med at målmanden Francesco Toldo skulle den anden vej. Han blev dog i Fiorentina og efter ikke at have været med på holdet i lang tid, blev han reintegreret i truppen. I sæsonen 2005-06 udgjorde han en målfarlig angrebsduo sammen med Luca Toni. Toni scorede dog de fleste af holdets mål.

I juli 2006 blev Bojinov udlejet til den italienske storklub Juventus i en handel, der inkluderede, at Adrian Mutu skiftede til Fiorentina. Her spillede Bojinov 18 kampe og scorede 5 mål.

Manchester City 
Den 3. august 2007 skrev Bojinov under på en 4-årig kontrakt med Manchester City i Premier League. I en kamp mod Manchester United i august pådrog han sig en alvorlig knæskade og var ude i de næste fem måneder. Den 22. januar var han tilbage på træningsbanen. I den følgende tid spillede han nogle kampe for klubbens reservehold, men træneren Sven-Göran Eriksson fastslog, at han endnu ikke var klar til at spille i den bedste række. I begyndelsen af april ser det ud til, at han snarligt får sit comeback for klubben.

Parma 
Bojinov skiftede i 2010 til Parma FC i den italienske Serie A.http://sportenkort.dk/nyhed/111978/fodbold/city+s%e6lger+angriber

Landsholdskarriere 
Bojinov debuterede på det bulgarske U/21-landshold mod Grækeland med et mål på et imponerende saksespark. Han blev indkaldt til Bulgariens trup ved EM 2004, hvor han kun deltog i holdets gruppekamp mod Italien (hans debut på førsteholdet).

I dag er han fast mand på landsholdet og har (pr. marts 2018) spillet 43 kampe og scoret seks mål.

Referencer

Eksterne henvisninger 

Fodboldspillere fra Bulgarien
Fodboldspillere fra Juventus F.C.
Fodboldspillere fra U.S. Lecce
Fodboldspillere fra Manchester City F.C.
Fodboldspillere fra Parma FC
Fodboldspillere fra ACF Fiorentina
Fodboldspillere fra Sporting Clube de Portugal
Deltagere ved det europæiske mesterskab i fodbold 2004
Team LPR

Team LPR er et italiensk-irsk professionelt cykelhold som konkurrerer i UCI Kontinental Tourene, og enkelte løb i UCI ProTour når det bliver inviteret.

Holdet blev grundlagt i 2004 som et schweizisk hold, og har siden 2005 været en del af UCI Kontinental Tourene. Før 2008-sæsonen hentede holdet Paolo Savoldelli fra Team Astana og Danilo di Luca og Alessandro Spezialetti fra Liquigas.

2008

Ryttere 
Pr. 2. januar 2008.

Referencer 

Ophørte cykelhold fra Italien
Ophørte cykelhold fra Irland
Etableret i 2004
Elise (navn)

Elise er et pigenavn, der er afledt af Elisabeth. Navnet forekommer også i formerne Elisa, Eliza og Elissa. I alt bærer lidt over 2.700 danskere et af disse navne ifølge Danmarks Statistik.

I det Gamle Testamente forekommer en mandlig profet, der på dansk kendes som Elisa.

Kendte personer med navnet
Elissa Aalto, finsk arkitekt.
Elise Cowen, amerikansk digter.
Eliza Dushku, amerikansk skuespiller.

Navnet anvendt i fiktion
Eliza Doolittle er hovedpersonen i musicalen George Bernard Shaws skuespil Pygmalion og musicalen baseret herpå, My Fair Lady.
Elise er en dansk film fra 1995 instrueret af Claus Ploug.
Elissa er ifølge mytologien grundlæggeren af Karthago. Hun kendes også som Dido.

Andre anvendelser
Für Elise er populærbetegnelsen for et klaverstykker af Ludwig van Beethoven.
ELIZA er et computerprogram skrevet af Joseph Weizenbaum i begyndelsen af 1960'erne, der kommunikerede, så den blev forvekslet med et menneske.
Elise Smiths Skole er en privatskole i Århus.

Noter

Pigenavne
Lisbeth

Lisbeth er et pigenavn, der er afledt af Elisabeth. Variationer af navnet omfatter Lisbet og Lisbett. I Danmark bærer næsten 17.000 personer et af disse navne ifølge Danmarks Statistik.

Kendte personer med navnet
Lisbet Dahl, dansk skuespiller.
Lisbeth Gajhede, dansk skuespiller.
Lisbeth Knudsen, dansk journalist og chefredaktør.
Lisbet Lundquist, dansk skuespiller.
Lisbeth Movin, dansk skuespiller.
Lisbeth Schlüter, dansk jurist og statsministerfrue.
Lisbeth Stuer-Lauridsen, dansk badmintonspiller.
Lisbeth Østergaard, dansk journalist og tv-vært.

Navnet anvendt i fiktion
Lisbeth, en figur i Garfield-tegneserien.

Noter

Pigenavne
Probiotika

Ordet probiotika kommer fra græsk og betyder "for livet". Betegnelsen dækker over en række mikroorganismer, herunder primært mælkesyre- og bifidobakterier, som tillægges sundhedsfremmende egenskaber, fordi de ved deres tilstedeværelse anses for at have en gavnlig indflydelse på mave-tarm-kanalens mikrobielle flora gennem samvirkning med immunsystemet. Probiotika kan meget tidligt i livet muligvis mindske risikoen for autoimmune sygdomme som leddegigt, sklerose og Crohns sygdom.

Probiotika må ikke forveksles med præbiotika, en fødevarekomponent, som ikke kan nedbrydes af menneskers eller dyrs fordøjelsesenzymer, men som stimulerer væksten af gavnlige bakterier.

Hvordan virker probiotika? 
Den normale bakterieflora i tarmen antages at have en beskyttende funktion, idet den som en barriere hæmmer kolonisationen med sygdomsfremkaldende bakterier. Specielt i de første leveår menes den at påvirke tarmens immunapparat og medvirke til etablering af oral tolerance over for fremmede antigener, f.eks. fødevareproteiner.

Lactobacillus rhamnosus GG 
Lactobacillus rhamnosus GG er en bakterie, der tilhører den normale tarmflora og som derfor ikke er sygdomsfremkaldende. Derimod har den probiotiske egenskaber.
Mulige virkningsmekanismer er kompetitiv hæmning af kolonisation med sygdomsfremkaldende bakterier, som E. coli og salmonella, stimulering af slimproduktion, hvorved tarmens barrierefunktion forstærkes, syntese af stoffer med antimikrobiel aktivitet over for sygdomsfremkaldende bakterier i tarmen samt stimulation af produktion af antistof (IgA).

Effekten af Lactobacillus rhamnosus GG er videnskabeligt veldokumenteret ved indtagelse af doser på minimum ≥ 6 milliarder levende bakterier 1 til 2 gange dagligt. Det er essentielt for effekten at L. rhmnosus GG indtages i tilstrækkelige høje doser.

Ingen bivirkninger 

Bivirkninger af langtidsbehandling med Lactobacillus rhamnosus GG er ikke registreret i kliniske undersøgelser, og der er ikke rapporteret om komplikationer, herunder invasive infektioner forårsaget af udefra tilførte bakterier. Behandling med L. rhamnosus GG må generelt antages at være uden nogen form for risiko.

Se også 

 Fæcestransplantation
 Præbiotika

Noter

Eksterne links 

 Probiotika. Patienthåndbogen
 Probiotika. Biotech Academy
 Probiotika i praksis. Biotech Academy
 Bakterier hjælper dig til nul huller. Videnskab.dk
 Hvordan fungerer probiotika?
 Människans normalflora - okänt universum med nyckelroll för framtidens livsmedelsforskning 
 Digging into Probiotics: Experts Look at Foods' Bacteria & Health Claims. Livescience

Bakterier
Sundhed
Alternativ behandling
Esmée Denters

Esmée Denters (født 27. september 1988) er en hollandsk kunstner, som fik sin berømmelse vha. YouTube. I sine videoer synger hun kendte sange. Justin Timberlake har bl.a. arbejdet med Esmée. Hun har været med i forskellige kendte tv-show. Hun har bl.a. været med i The Oprah Winfrey Show.

Eksterne henvisninger 

Sangere fra Nederlandene
Lactobacillus rhamnosus GG

Lactobacillus rhamnosus GG er en bakterie, der tilhører den normale tarmflora og som derfor ikke er sygdomsfremkaldende. Derimod har den probiotiske egenskaber. Se probiotika.

Mulige virkningsmekanismer er kompetitiv hæmning af kolonisation med sygdomsfremkaldende bakterier, som E. coli og salmonella, stimulering af slimproduktion, hvorved tarmens barrierefunktion forstærkes, syntese af stoffer med antimikrobiel aktivitet over for sygdomsfremkaldende bakterier i tarmen samt stimulation af produktion af antistof (IgA).

Effekten af Lactobacillus rhamnosus GG er videnskabeligt veldokumenteret ved indtagelse af doser på minimum ≥ 6 milliarder levende bakterier 1 til 2 gange dagligt. Det er essentielt for effekten at L. rhamnosus GG indtages i tilstrækkelige høje doser.

Ingen bivirkninger 
Bivirkninger af langtidsbehandling med Lactobacillus rhamnosus GG er ikke registreret i kliniske undersøgelser, og der er ikke rapporteret om komplikationer, herunder invasive infektioner forårsaget af udefra tilførte bakterie. Behandling med L. rhamnosus GG må generelt antages at være uden nogen form for risiko. 

Lactobacillus
Amager Boulevard

Amager Boulevard er en vej på den nordlige del af Amager i København. Vejen forbinder Langebro med Amagerbrogade.

Vejen blev anlagt i perioden 1903-1906 delvist på enveloppen som var en del af Københavns volde. Anlæggelsen af vejen skete samtidigt med bygningen af en ny Langebro. Trafikken fra Langebro blev tidligere ledt ad Langebrogade, men med anlæggelsen af den nye Langebro og vej blev trafikken ledt ad den nye vej.

Væsentlige bygninger og institutioner på Amager Boulevard 

Nr. 2: Langebrohus, 1905-1906 af Thorvald Gundestrup.
Nr. 4-10: Ny Tøjhus og Hærens Geværfabrik, opført på opfyld i tiden 1887-1891 og senere. Nedrevet 1976, 1990 og 2001. Nu er der i stedet hovedsæder for SimCorp i nr. 6 (2006- ved Dissing + Weitling), Kommunernes Landsforening (med adresse Weidekampsgade 10), HK (med adresse Weidekampsgade 8, begge af Arkitema 2001-2002) og Deloitte (2003-2005 ved arkitekterne 3XN).
Nr. 70: Højhuset Radisson Blu Scandinavia Hotel, opført 1971-1973 ved Ejner Graae og Bent Severin.
Nr. 80: Statens Serum Institut (adresse: Artillerivej 5). Bl.a. opført ved Andreas Clemmensen 1902.(Se billedet)
Nr. 101: Kollegiet Kvinderegensen fra 1931-1932 af Helge Bojsen-Møller.
Nr. 108: Statsprøveanstalten, opført 1916-1919 ved Hack Kampmann, nedrevet 1995. Nu en byggetomt.(Se billedet)
Nr. 111: Norges Hus fra 1933
Nr. 115: Den Kgl. Mønt, 1922-1923 ved Martin Borch. (Se billedet)
Nr. 118-124: Ejendommen Møllegården, opført 1922-1923 ved Povl Baumann.

Galleri

Eksterne henvisninger 
 Grandts om Amager Boulevard

Referencer 

Islands Brygge
Gader på Amagerbro
Etableret i 1906
Yankton

Yankton er en amerikansk by og administrativt centrum i det amerikanske county Yankton County, i staten South Dakota. I 2000 havde byen et indbyggertal på .

Ekstern henvisning 
 Yanktons hjemmeside (engelsk)

Byer i South Dakota
Henry Fuseli

Henry Fuseli på tysk Johann Heinrich Füssli (født 7. februar 1741, død 16. april 1825) var en britisk maler, håndværker og kunstskribent med schweizertysk baggrund. Ud over sit kunstneriske virke er Fuseli kendt for et forhold til forfatteren Mary Wollstonecraft.

Füssli blev født i Zürich i Schweiz som søn af maleren Johann Caspar Füssli. Han forlod Schweiz i 1761 og boede derefter i både Tyskland, Storbritannien og Italien. I Italien skiftede han navn til Fuseli, da det lød mere italiensk. I 1779 slog han sig ned i Storbritannien, hvor han boede til sin død. I 1799 blev han professor ved kunstakademiet i London, og i 1804 blev han dets rektor. Fuselis nok mest kendte maleri er Mareridtet, som findes i flere udgaver, bl.a. som inspiration for Nicolai Abildgaard. Han er begravet ved St Paul's Cathedral.

Billedgalleri

Kilder 
 Vibeke Knudsen, Johann Heinrich Füssli – Tegninger, Den Kongelige Kobberstiksamling, Statens Museum for Kunst København, 1988. .

Eksterne henvisninger 

 Gert Schiff: Neue Deutsche Biographie, 5. bind - 1961, S. 702–705. (digitaliseret)

Malere fra England
Romantikkens malere
Briter i 1700-tallet
Briter i 1800-tallet
Medlemmer af Royal Academy of Arts
Nordkanalen

Nordkanalen (Sruth na Maoile på Irsk og på Skotsk gælisk) er det farvand der adskiller det nordøstlige Nordirland fra det sydvestlige Skotland. Nordkanalen forbinder det Irske hav og Atlanterhavet.

Stræder (farvand)
Irlands geografi
Skotlands geografi
Gråbrødrekloster (Flensborg)

Gråbrødreklosteret var et kloster i Flensborg. Klostret blev oprettet omkring 1232 (muligvis på grunden af et ældre kapel) og tilhørte franciskanerordenen (gråbrødre). I følge en anden overlevering var det den jyske fo­ged Johann Hvitting, som stiftede klostret i 1263. Klostret lå i provinsen Dacia (≈ Danmark) og var viet til den hellige Kathrina og kaldtes derfor også Sankt Kathrina Kloster. I folkemunde kaldtes klostret ofte bare Flensborg Kloster. Det nævnes første gang i 1238. I 1269 blev Dacias ordenskapitel holdt i Flensborg. 

Det firefløjede kloster lå i middelalderen nærmest på en ø i Mølleåen lige syd for Søndertorv. Sydfløjen og østfløjen står endnu. Klosterkirken blev revet ned 1580. Gadenavnene Munketoft og Klostergang vidner endnu om munkenes tilstedeværelse i byen. 

I 1200-tallet oprettede munkene Helligåndshospitalet og uden for byen leprahospitalet Sankt Jørgen (i dag Jørgensby). Under konflikten mellem danskerne og de holstenske grever i begyndelsen af 1400-tallet tog munkene kronens parti. I 1496 sejrede observanterne mod konventualerne. 

Under reformationen i 1528 blev klosterkonventet opløst. I 1530 forærede den lutheranske Frederik 1. klosterbygningen til Flensborg by. I dag er bygningen indrettet til plejehjem. 

I den bevarede kirkesal i østfløjen hænger malerier af de danske konger Frederik 4., Frederik 5. og Christian 7.. Prædikestolen er fra 1639, altertavlen fra 1651 og krucifikset i korbuen er fra 1716.

Noter

Litteratur 
 Jens Vellev: "Peder Olsen" (i: Skalk 1992 Nr. 6, s. 13-15)

Eksterne henvisninger 

 Skt. Katharina Kloster i Flensborg (Slesvigland)

 
Tidligere danske klostre
Klostre i Slesvig-Holsten
Franciskanske klostre
Bygninger, konstruktioner og anlæg i Flensborg
Danmark i 1200-tallet
Kæmpejernurt

 
Kæmpejernurt (Verbena bonariensis), også skrevet Kæmpe-Jernurt, er en staude (eller ved gamle eksemplarer: en busk) med en opstigende eller opret vækst. På de steder i verden, hvor arten finder sig til rette, bliver den et meget problematisk landskabsukrudt. Dette kunne også ske i Danmark, hvis gennemsnitstemperaturerne stiger som forventet på grund af den globale opvarmning.

Beskrivelse 
Stænglerne er firkantede med spredte, stive hår. De forgrener sig med stift udadrettede sidegrene, sådan at hele planten får en meget åben vækstform. Bladene er modsatte og sidder med stor afstand mellem bladparrene. De enkelte blade er ovale til lancetformede med en grovtandet rand. Oversiden er mørkegrøn og rynket, mens undersiden er grålig på grund af hårbeklædningen. 

Blomstringen sker over en lang periode fra juli til november, og blomsterne sidder endestillet i skærmagtige stande på både hoved- og sideskuddene. Blomsterne er små, 5-tallige og let uregelmæssige med lysviolette kronblade. Frugterne er kapsler med få frø.

Rodnettet er kraftigt og dybtgående, når ellers drænforholdene er i orden. 

Højde x bredde og årlig tilvækst: 1,20 x 0,90 m (120 x 90 cm/år).

Hjemsted 
Arten har sin naturlige udbredelse i tropisk og subtropisk Sydamerika, men den er desuden naturaliseret i tropisk Afrika, de tempererede dele af Asien, Australien, New Zealand, USA og Vestindien. 

På en Kapivar-biotop i delstaten Paraná i Brasilien vokser arten på græsområder, der er oversvømmede i regntiden, sammen med bl.a. kongebregne, alm. passionsblomst, Cephalanthus glabratus (knapbusk-art), Cissus palmata, jasminnatskygge, koralbusk, Ludwigia uruguayensis, pampasgræs, Physalis viscosa (blærebæger-art), Poa bonariensis (rapgræs-art), skinnende liguster og Solanum bonariense (natskygge-art)

Note

Eksterne henvisninger 

Haveplanter
Violette blomster
Chiles flora
Kongeboa

Kongeboa (boa constrictor) er en op til 4 meter lang kvælerslange fra Mellem- og Sydamerika. Lever af fugle og mindre pattedyr, men angriber ikke mennesker.

Kongeboaen har en del underarter
 
 Boa constrictor constrictor – Rødhalet kongeboa
 Boa constrictor imperator – Kaiserboa
 Boa constrictor longicauda – Langhalet kongebaa
 Boa constrictor amarali – Korthalet kongeboa
 Boa constrictor melanogaster – Sortbuget kongeboa
 Boa constrictor nebulosa – Dominica kongeboa
 Boa constrictor occidentalis – Agentinsk kongeboa
 Boa constrictor ortonii – Orton´s boa
 Boa constrictor orophias – St. Lucia boa
 Boa constrictor sabogae – Pearl Island boa
 Boa constrictor sigma

I fangeskab 
Kongeboaer er populære dyr i fangeskab, da de klarer sig godt i terrarier og ofte bliver ganske tamme. De bliver typisk 20-30 år gamle. Temperamentet er forholdsvist blidt og roligt, selv om unge slanger godt kan finde på at bide. Hvis en kongeboa bider, skal man vente til slangen slipper igen af sig selv. Derved minimeres størrelsen af såret, og slangens tænder tager ikke skade.

Kongeboaen fodres med for eksempel levende mus, optøede gnavere eller daggamle kyllinger 1-2 gange om måneden. Unge dyr skal fodres oftere, typisk en gang om ugen. Skal dog ikke fodres under hamskifte. Mange boaejere fodrer deres dyr med optøede mus. Dette er nemmere at håndtere, og hvis man fodrer med levende mus, kan man nemt udsætte sin slange for bid, som kan medføre infektion eller varige mén.

Kilder 

 Doug Wagner: "Boas: Everything About Selection, Care, Nutrition, Health, Breeding, and Behavior", Barron's Educational Series, Inc. (2006). .
 Philippe de Vosjoli: "The Boa Constrictor Manual", Advanced Vivarium Systems (2004). .

Kvælerslanger
Ares V

Ares V var raketten (tidligere kaldt Cargo Launch Vehicle, CaLV (da:fragtopsendelsesfartøj)) der virkede som lastelementet i det nu afbrudte Constellation-rumprogram. Ares V skulle have opsendt jordafgangstrinnet og Altair månelanderen, hvis NASA skulle vende tilbage til Månen omkring 2020. Ares V ville skulle komplementere Ares I, som blev designet til at medbringe besætningen. Ares V ville kunne medbringe 130 tons last til lavt jordkredsløb eller 65 tons til Månen. Ares I og V er opkaldt efter den græske krigsgud Ares, som romerne kaldte Mars.

Originalt planlagte Ares V-flyvninger.

Raketter
SunClass Airlines

Sunclass Airlines er et dansk charterflyselskab med hovedkvarter i Københavns Lufthavn. 

Selskabet flyver fortrinsvis for rejseselskaberne Spies i Danmark, Ving i Norge og Sverige og Tjäreborg i Finland. Både flyselskabet og rejsebureauer ejes af det norske konglomorat Strawberry Group, sammen med kapitalfondene Altor og TDR Capital, de overtog selskaberne efter Thomas Cook-koncernens konkurs i 2019.

Selskabets historie går tilbage til 1959, hvor Spies Rejser etablerede charterselskabet Flying Enterprise. Dette charterselskab har efterfølgende haft flere ejere, blevet sammenlagt med andre selskaber og har fløjet under forskellige navne forinden det nuværende SunClass Airlines.

Tidligere navne 
 Flying Enterprise (1959-1965)
 Conair (1965-1994)
 Premiair (1994-2002)
 MyTravel Airways (2002-2008)
 Thomas Cook Airlines Scandinavia (2008-2019)

Thomas Cook 

I perioden 2008-19 var selskabet ejet af Thomas Cook Northern Europe, der igen var ejet af den britiske børsnoterede rejsekoncern Thomas Cook Group. Thomas Cook Group gik konkurs i september 2019 i hvilken forbindelse Thomas Cook Airlines Scandinavia blev solgt fra til norske Strawberry Group og en række kapitalfonde, der driver selskabet videre som SunClass Airlines.

Eksterne henvisninger 

 Sunclass airlines  officielle hjemmeside

Referencer 

Flyselskaber i Danmark
Etableret i 2019
Kastrup
Nagoya

) er Japans fjerdestørste by og tredjestørste byområde. Byen ligger ved stillehavskysten i regionen Chūbu på øen Honshu, og er administrativt centrum i præfekturet Aichi.

Nagoya blev grundlagt den 1. oktober 1889, og har  indbyggere, mens selve byområdet med forstæder strækker sig ind i provinserne Mie og Gifu og har omkring 9.000.000 indbyggere.

Byen er inddelt i 16 administrative bydele, såkaldte "ku":

Nagoya er centrum for Japans bilindustri, og mange af landets bilproducenter har hovedkvarter i byen. Andre vigtige industrier er elektronik og luftfart.

Referencer

Eksterne henvisninger
Knoxville

Knoxville har flere betydninger:

Stednavne

USA 
 Knoxville, Alabama
 Knoxville, Arkansas
 Knoxville, Californien
 Knoxville, Georgia, hovedby i Crawford County
 Knoxville, Illinois
 Knoxville, Iowa
 Knoxville, Missouri
 Knoxville, Maryland
 Knoxville, Nebraska
 Knoxville, Pennsylvania
 Knoxville, Tennessee
Studentergaarden

Studentergaarden eller Studentergården er et kollegium på Tagensvej 15 på Nørrebro i København, der er tegnet af arkitekten Martin Borch og opført i 1923. Kollegiet huser 130 studerende fordelt på 11 gange. 

De første kollegianere flyttede ind 1. september 1923, og 15. oktober samme år indviedes kollegiet af daværende Kong Christian 10. Studentergården var det første kollegium, der blev bygget uden for de københavnske volde. Siden dengang er der blevet bygget en spændende og traditionsrig historie op omkring stedet, hvorfor der årligt afholdes en lang række fester og arrangementer.  

Under besættelsen blev Studentergården bombet under den tyske terroraktion, der blev kaldt schalburgtage. Terroraktionen startede ud med en egentlig razzia i 1944, hvor Gestapo kom efter teologen Johannes Dragsdahl, grundet hans arbejde for den danske modstandsbevægelse. Dragsdahl var dog ikke på Studentergården den nat, og Gestapo måtte derfor nøjes med at konfiskere Dragsdahls skrivemaskine og nogle af hans papirer. Den 20. juni samme år blev der udført endnu en razzia, og denne gang blev 10 gårdbrødre ført bort. Det første egentlige angreb blev foretaget kl. 4 om morgenen d. 24. juni. Her var det Petergruppen, der anbragte sprængladninger ved fløjen ud til Fensmarkgade. Skaderne var omfattende, og tre personer kom så slemt til skade, at de måtte på hospitalet. I Studentergårdens murvæk hænger der en stenplade til minde om de gårdboere, der faldt under 2. verdenskrig.    

Studentergården har 11 gange. Hver gang har et navn hvor oprindelsen typisk er ukendt, men opstået i midten af 1900 tallet.
De 11 gange på Studentergården er:
 Cosmos gangen
 Kannibal gangen
 Abort gangen
 Troglodyt gangen
 Undergangen
 Mellemgulvet
 Fjerde
 Bersærker gangen
 Barbar gangen
 Pharisæer gangen
 Psykopat gangen

I 2013 blev Studentergårdens 90-års fødselsdag fejret.

Eksterne henvisninger
 Kollegiets officielle hjemmeside

Kollegier i København
Etableret i 1923
Nørrebro